Nógv umsiting hevur verið av tí, og nú øll gjøld fara um nýggju skipanina, lættir tað munandi um hjá felagnum umsitingarliga. Vónandi lættir nýggja skipanin eisini um hjá foreldrum og spælarum, sum skjótt og lætt kunnu gjalda limagjøldini her. Felagið heitir á øll um at gjalda limagjald nú! Tá limagjaldið er goldið, er spælarin limur í tryggingarskipanini hjá ÍSF. Tá tú hevur goldið limagjaldið í B36 kanst tú: Luttaka á limadegnum, har børn og ung sleppa venja saman við Effo deildinum, Luttaka í venjing hjá B36, har felagið veitir góðar venjarar og útgerð til venjingina * , Luttaka í dysti fyri lið hjá B36, har felagið veitir dystarklæðir, Fáa goldið ferðin í samband við dyst, tá ferðast verður við SSL, Luttaka í sosialium tiltøkum, ið felagið skipar fyri. Eitt nú jóla-, føstulávints-, summar- og endaveitslu, Øll sum hava goldið limagjald í B36 fáa eina ókeypis flotta B36 t-shirt. Mælt verður til at brúka VISA/Dankort. Gjaldið er hægri við øðrum kortum. Limagjaldið verður skuldskrivað í februar-mars mánaði og er galdandi fyri árið.